Diari Oficial de la Generalitat Valenciana


Sumari del DOGV 5472, del 16-03-2007 (2007/3451)

ORDE de 9 de març de 2007, de la consellera de Turisme, per la qual es modifica l'Orde de 23 de desembre de 2004, de desplegament del Decret 185/2004, del Consell de la Generalitat, pel qual s'aprova el Reglament Orgànic i Funcional de la Conselleria de Turisme.
----------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2007/03/09/(1)/dof/vci/html**

### Dades del document

Número de DOGV
:   5472

Data del DOGV
:   16-03-2007

Secció del DOGV
:   I. DISPOSICIONS GENERALS

Número del document
:   2007/3451


Data del document
:   09-03-2007

Organisme emissor
:   Conselleria de Turisme

Tipus de document
:   Ordre

Anàlisi jurídica

 Descriptors 

:   * Conselleria Turisme
    * reglament intern
    * legislació
    * administració regional

El Decret 185/2004, d'1 d'octubre, del Govern Valencià, va estructurar la Conselleria de Turisme i va atribuir les funcions als òrgans que la integren.  
D'acord amb el que disposa l'article 71 de la Llei 5/1983, de 30 de desembre, de Govern Valencià, fent ús de les atribucions conferides al conseller, mitjançant l'Orde de 23 de desembre de 2004, es va desplegar el Reglament Orgànic i Funcional de la Conselleria de Turisme i establir les funcions que han de desplegar els servicis que s'incardinen en els distints òrgans, d'acord amb les competències atribuïdes.   
Transcorreguts més de dos anys des d'aquella previsió, després de l'efectiva posada en marxa i plena consolidació de la Conselleria de Turisme i la seua immediata connexió amb l'Agència Valenciana del Turisme, com a ens públic instrumental al servici de la promoció i administració turística, per tal d'aconseguir una major eficàcia i eficiència en l'àmbit de la gestió dels recursos públics, cal modificar l'article segon de l'Orde de 23 de desembre de 2004 i dotar d'un servici nou en l'àmbit de la Sotssecretaria, al qual s'atribuïxen funcions necessàries, comuns i diferenciades, en tota estructura orgànica de l'administració del Consell.  
Així mateix, han sigut emesos els informes favorables preceptius, tal com disposa l'article 27.1 b del Text Refós de la Llei de Funció Publica Valenciana, en relació amb l'article 49 bis de la Llei de Govern Valencià.  
Per això, fent ús de les facultats que em conferixen, tant el Decret 185/2004, d'1 d'octubre, com la disposició addicional tercera del Decret 209/2004, de 8 d'octubre, ambdós del Govern Valencià,  
ORDENE  
Modificar l'article segon de l'Orde d'esta Conselleria de 23 de desembre de 2004, el qual queda redactat de la manera següent:  
" Segon. De la Sotssecretaria.  
1. D'acord amb el que disposa l'article 79 de la Llei de Govern Valencià i l'article 11 del vigent Reglament Orgànic i Funcional de la Conselleria de Turisme, la Secretaria General Administrativa s'adscriu directament a la Sotssecretaria, com a màxim òrgan de nivell administratiu.  
2. De la Secretaria General Administrativa depenen el Servici d'Assumptes Generals i Servicis Administratius i el Servici de Contractació, Coordinació i Assistència Tècnica.  
3. Al Servici d'Assumptes Generals i Servicis Administratius li corresponen, tant en l'àmbit de la Conselleria com en la seua relació funcional amb l'Agència Valenciana del Turisme, les funcions següents:  
 Gestió de personal.  
 Elaboració i modificació de propostes de relacions de llocs de treball i plantilles.  
 Confecció de nòmines i incidències.  
 Seguiment del control horari.  
 Elaboració de l'avantprojecte de Pressupostos de la Conselleria.  
 Control i seguiment de l'execució pressupostària i les seues modificacions, així com gestió econòmica d'ingressos i despeses de la Conselleria.  
 Supervisió i control de les despeses corrents de la Conselleria.  
 Tramitació i supervisió de tots els expedients de la Conselleria que comporten despesa..  
 Organització de l'arxiu i registre general d'entrada i eixida de documents.  
 Gestió, control i coordinació del manteniment d'obres i instal·lacions.  
 Gestió de servicis logístics de subministraments, servicis i d'emmagatzemament.  
 Gestió i tramitació dels expedients d'expropiació.  
4. Al Servici de Contractació, Coordinació i Assistència Tècnica se li atribuïxen, tant en l'àmbit de la Conselleria com en la seua relació funcional amb l'Agència Valenciana del Turisme, les funcions següents:  
 Estudi, preparació, formalització i seguiment de l'execució dels expedients de contractació.  
 Assistència tècnica per a la preparació de convocatòries d'ajudes.  
 Seguiment i coordinació dels assumptes i programes europeus en matèria de turisme.  
 Tramitació de recursos administratius i d'expedients de responsabilitat patrimonial.  
 Coordinació i impuls de la tramitació de projectes normatius.  
 Coordinació, impuls i seguiment dels convenis de col·laboració a subscriure.  
 Supervisió i remissió dels expedients d'assumptes que s'hagen d'elevar a la Comissió de Secretaris Autonòmics i Sotssecretaris i, també, al Consell per a l'aprovació o coneixement.   
 Gestió dels béns immobles i marques registrades.  
 Tramitació de la publicació de normes i actes en diaris oficials.  
 Gestió i tramitació de queixes i suggeriments.  
 Coordinació dels servicis de traducció i correcció."  
La present Orde vigirà a l'endemà de la publicació en el Diari Oficial de la Comunitat Valenciana.  
València, 9 de març de 2007  
La consellera de Turisme  
Mª MILAGROSA MARTÍNEZ NAVARRO


Còpia Permalink ELI